02010D0413 — BG — 31.07.2021 — 034.001

Този текст служи само за информационни цели и няма правно действие. Институциите на Съюза не носят отговорност за неговото съдържание. Автентичните версии на съответните актове, включително техните преамбюли, са версиите, публикувани в Официален вестник на Европейския съюз и налични в EUR-Lex. Тези официални текстове са пряко достъпни чрез връзките, публикувани в настоящия документ

Изменено с:





Поправено със:





В оформлението на настоящия консолидиран текст са взети предвид решенията на съдилищата на ЕС относно вписванията в списъка на посочените лица и образувания.









▼B

▼C1

РЕШЕНИЕ НА СЪВЕТА 2010/413/ОВППС

от 26 юли 2010 година

относно ограничителни мерки срещу Иран и за отмяна на Обща позиция 2007/140/ОВППС

▼B







ГЛАВА 1

ОГРАНИЧЕНИЯ ВЪРХУ ИЗНОСА И ВНОСА

Член 1

1. Забранява се пряката или непряката доставка, продажба или трансфер на следните изделия, материали, оборудване, стоки и технологии, включително софтуер, на или за ползване във, или в полза на Иран от граждани на държавите-членки или през териториите на държавите-членки, или ползвайки плавателни съдове или въздухоплавателни средства под тяхно знаме, независимо дали са с произход от техните територии: а) изделия, материали, оборудване, стоки и технологии, изброени в списъците на Групата на ядрените доставчици и Режима за контрол върху ракетните технологии; б) всички допълнителни изделия, материали, оборудване, стоки и технологии, определени от Съвета за сигурност или от Комитета, които биха могли да допринесат за дейности, свързани с обогатяването и преработката на уран или с производството на тежка вода, или с разработването на носители на ядрено оръжие; ▼M6 в) оръжия и свързани с тях материали от всички видове, включително оръжия и боеприпаси, военни транспортни средства и оборудване, паравоенно оборудване и резервни части за такива оръжия и свързани с тях материали. Тази забрана не се прилага за невоенни превозни средства, произведени или оборудвани с материали за осигуряване на балистична защита, предназначени единствено за защита на персонал на ЕС и неговите държави-членки в Иран; ▼B г) някои други изделия, материали, оборудване, стоки и технологии, които биха могли да подпомогнат дейности, свързани с обогатяването и преработката на уран или с производството на тежка вода, с разработването на носители на ядрено оръжие или с извършването на дейности, свързани с други въпроси, по които МААЕ е изразила загриженост или е определила като нерешени. Съюзът предприема необходимите мерки за определяне на съответните изделия, които да бъдат обхванати от настоящата разпоредба; ▼M4 д) други изделия и технологии с двойна употреба, изброени в приложение I към Регламент (ЕО) № 428/2009 на Съвета от 5 май 2009 г. за въвеждане режим на Общността за контрол на износа, трансфера, брокерската дейност и транзита на изделия и технологии с двойна употреба ( 1 ), които не са обхванати от буква а), с изключение на някои изделия от категория 5 — част 1 и категория 5 — част 2 от приложение I към посочения регламент.

▼M30

2. Забраната в параграф 1 не се прилага към прекия или непрекия трансфер към или за ползване във, или в полза на Иран през териториите на държавите членки, на изделия, посочени в параграф 2, буква в), подточка 1 от приложение Б към Резолюция 2231 (2015) на Съвета за сигурност на ООН, предназначени за реактори с лека вода.

▼B

3. Забранява се също: а) предоставянето на техническа помощ или обучение, инвестиции или брокерски услуги, свързани с изделия, материали, оборудване, стоки и технологии, посочени в параграф 1, или с предоставянето, производството, поддръжката и употребата на тези изделия, материали, оборудване, стоки и технологии, пряко или косвено, на което и да било лице, образувание или орган във или за ползване в Иран; б) предоставянето на финансиране или финансова помощ, свързана с изделия и технологии, посочени в параграф 1, включително по-специално безвъзмездни средства, заеми и застраховка на експортни кредити, за каквато и да било продажба, доставка, трансфер или износ на тези изделия и технологии или за предоставянето на свързано с тях техническо обучение, услуги или помощ, пряко или косвено, на което и да било лице, образувание или орган във или за ползване в Иран; в) участието, съзнателно или умишлено, в дейности, чиято цел или резултат е заобикалянето на забраните, посочени в букви а) и б).

4. Забранява се доставката от Иран, от граждани на държавите-членки или чрез използване на плавателни или въздухоплавателни съдове под тяхно знаме, на изделия, материали, оборудване, стоки и технологии, посочени в параграф 1, независимо дали произходът им е или не е от територията на Иран.

Член 2

1. Пряката или непряката доставка, продажба или трансфер към или за ползване във, или в полза на Иран от граждани на държавите-членки или през териториите на държавите-членки, или чрез използване на плавателни съдове или въздухоплавателни средства под тяхна юрисдикция, на изделия, материали, оборудване, стоки и технологии, включително софтуер, необхванати от член 1, които биха могли да допринесат за дейности, свързани с обогатяването и преработката на уран или с производството на тежка вода, с разработването на носители на ядрено оръжие, или с упражняването на дейности, свързани с други въпроси, по които МААЕ е изразила загриженост или ги е определила като нерешени, подлежат на издаване на разрешение за всеки отделен случай от страна на компетентните органи на изнасящата държава-членка. Съюзът предприема необходимите мерки за определяне на съответните изделия, които да бъдат обхванати от настоящата разпоредба.

2. Предоставянето на: а) техническа помощ, обучение, инвестиции или брокерски услуги, свързани с изделия, материали, оборудване, стоки и технологии, посочени в параграф 1, или с предоставянето, производството, поддръжката и употребата на тези изделия, пряко или косвено, за което и да било лице, образувание или орган във или за ползване в Иран; б) финансиране или финансова помощ, свързани с изделия и технологии, посочени в параграф 1, включително по-специално безвъзмездни средства, заеми и застраховка на експортни кредити, за каквато и да било продажба, доставка, трансфер или износ на тези изделия, или за предоставянето на свързано с тях техническо обучение, услуги или помощ, пряко или косвено, за което и да било лице, образувание или орган във или за ползване в Иран; също подлежат на разрешение от компетентния орган на изнасящата държава-членка.

3. Компетентните органи на държавите-членки не предоставят разрешение за доставка, продажба или трансфер на изделия, материали, оборудване, стоки и технологии, посочени в параграф 1, ако установят, че съответната продажба, доставка, трансфер или износ или предоставянето на съответната услуга биха допринесли за дейностите, посочени в параграф 1.

Член 3

1. Мерките, наложени по член 1, параграф 1, букви а), б) и в) и параграф 3, не се прилагат, когато е уместно, когато Комитетът установи предварително и за всеки отделен случай, че доставката, продажбата, трансферът или предоставянето на такива изделия или помощ очевидно няма да допринесат за развитието на иранските технологии в подкрепа на неговите чувствителни ядрени дейности, свързани с разпространението на ядрени оръжия, или за разработването на носители на ядрено оръжие, включително в случаите, когато тези изделия или помощ са предназначени за храна, селскостопански, медицински или други хуманитарни цели, при условие че: а) договорите за доставка на такива изделия или помощ включват подходящи гаранции по отношение на крайния потребител; и б) Иран е поел ангажимент да не употребява такива изделия в чувствителни ядрени дейности, свързани с разпространението на ядрени оръжия, или за разработване на носители на ядрено оръжие.

2. Мерките, наложени по член 1, параграф 1, буква д) и параграф 3, не се прилагат, когато компетентният орган в съответната държава-членка установи предварително и за всеки отделен случай, че доставката, продажбата, трансферът или предоставянето на такива изделия или помощ очевидно няма да допринесат за развитието на иранските технологии в подкрепа на неговите чувствителни ядрени дейности, свързани с разпространението на ядрени оръжия, или за разработването на носители на ядрено оръжие, включително в случаите, когато тези изделия или помощ са предназначени за медицински или други хуманитарни цели, при условие че: а) договорите за доставка на такива изделия или помощ включват подходящи гаранции по отношение на крайния потребител; и б) Иран е поел ангажимент да не употребява такива изделия в чувствителни ядрени дейности, свързани с разпространението на ядрени оръжия, или за разработване на носители на ядрено оръжие.

Съответната държава-членка уведомява другите държави-членки за всеки отказ да приложи изключение.

▼M4

Член 3a

1. Забраняват се вносът, закупуването или транспортът на ирански суров нефт и петролни продукти.

Съюзът предприема необходимите мерки за определяне на съответните изделия, които да бъдат обхванати от настоящата разпоредба.

2. Забраняват се прякото или непрякото предоставяне на финансиране или финансова помощ, включително финансови деривати, както и застраховането и презастраховането, свързани с внос, закупуване или транспорт на ирански суров нефт и петролни продукти.

Член 3б

1. Забраняват се вносът, закупуването или транспортът на ирански нефтохимични продукти.

Съюзът предприема необходимите мерки за определяне на съответните изделия, които да бъдат обхванати от настоящата разпоредба.

2. Забраняват се прякото или непрякото предоставяне на финансиране или финансова помощ, както и застраховането и презастраховането, свързани с внос, закупуване или транспорт на ирански нефтохимични продукти.

Член 3в

1. Забраните по член 3а не засягат изпълнението до 1 юли 2012 г. на договори, сключени преди 23 януари 2012 година, или на допълнителни договори, необходими за изпълнението на такива договори, които ще бъдат сключени и изпълнени не по-късно от 1 юли 2012 г.

2. Забраните по член 3а не засягат изпълнението на задължения, които са предвидени в договори, сключени преди 23 януари 2012 година, или в допълнителни договори, необходими за изпълнението на такива задължения, при които доставката на ирански суров нефт и петролни продукти или приходите от тяхната доставка са за възстановяване на неизплатени суми, по отношение на договори сключени преди 23 януари 2012 година, на лица или образувания, намиращи се на територията на държавите членки или които са под тяхна юрисдикция, когато в тези договори се предвижда изрично такова възстановяване.

Член 3г

1. Забраните по член 3б не засягат изпълнението до 1 май 2012 г. на договори, сключени преди 23 януари 2012 година, или в допълнителни договори, необходими за изпълнението на такива договори, които ще бъдат сключени и изпълнени не по-късно от 1 май 2012 г.

2. Забраните по член 3б не засягат изпълнението на задължения, които са предвидени в договори, сключени преди 23 януари 2012 година, или в допълнителни договори, необходими за изпълнението на такива задължения, при които доставката на нефтохимически продукти или на приходите, получени от доставката на такива продукти, са предназначени за възстановяване на неизплатени суми, по отношение на договори, сключени преди 23 януари 2012 година, на лица или образувания, намиращи се на територията на държавите членки или които са под тяхна юрисдикция, когато в тези договори се предвижда изрично такова възстановяване.

▼M9

Член 3д

1. Забраняват се вносът, закупуването и транспортът на ирански природен газ.

Съюзът предприема необходимите мерки за определяне на съответните изделия, които да бъдат обхванати от настоящата разпоредба.

2. Забраняват се прякото или непрякото предоставяне на финансиране или финансова помощ, включително финансови деривати, както и застраховането и презастраховането и брокерски услуги във връзка със застраховането и презастраховането, свързани с внос, закупуване и транспорт на ирански природен газ.

3. Забраната в параграф 1 не следва да засяга изпълнението на договорите за доставка на природен газ на държава, различна от Иран за държава-членка на ЕС.

▼B

Член 4

1. Забраняват се продажбата, доставката или трансферът на ключово оборудване и технологии за посочените по-долу основни сектори на петролната и газовата промишленост на Иран или за ирански или притежавани от Иран предприятия, които извършват дейности в тези сектори извън Иран, от граждани на държавите-членки или от териториите на държавите-членки, или чрез използване на плавателни съдове или въздухоплавателни средства под юрисдикцията на държавите-членки, независимо дали произхождат от техните територии или не: а) рафиниране; б) втечнен природен газ; в) сондиране; г) производство.

Съюзът предприема необходимите мерки за определяне на съответните изделия, които да бъдат обхванати от настоящата разпоредба.

2. Забранява се на предприятията в Иран, които извършват дейности в основните сектори на петролната и газовата промишленост на Иран, посочени в параграф 1, или на ирански или притежавани от Иран предприятия, които извършват дейности в тези сектори извън Иран, да се предоставя следното: а) техническа помощ или обучение и други услуги, свързани с ключово оборудване и технологии, определени съгласно параграф 1; б) предоставянето на финансиране или финансова помощ за продажба, доставка, трансфер или износ на ключово оборудване и технологии, определени съгласно параграф 1, или за предоставяне на свързана с тях техническа помощ или обучение.

3. Забранява се съзнателното или умишленото участие в дейности, чиято цел или резултат е заобикалянето на забраните, посочени в параграфи 1 и 2.

▼M4

Член 4a

1. Забраняват се продажбата, доставката или трансферът на ключово оборудване и технологии за нефтохимическата промишленост на Иран или за ирански или притежавани от Иран предприятия, които извършват дейности за тази промишленост извън Иран, от граждани на държавите членки или от териториите на държавите членки, или чрез използване на плавателни съдове или въздухоплавателни средства под юрисдикцията на държавите членки, независимо дали произхождат от техните територии или не:

Съюзът предприема необходимите мерки за определяне на съответните изделия, които да бъдат обхванати от настоящата разпоредба.

2. Забранява се доставката на следното за предприятия в Иран, които извършват дейности за нефтохимическата промишленост на Иран или на ирански или притежавани от Иран предприятия, които извършват дейности за тази промишленост извън Иран: а) техническа помощ или обучение и други услуги, свързани с ключово оборудване и технологии съгласно установеното в параграф 1; б) предоставянето на финансиране или финансова помощ за продажба, доставка, трансфер или износ на ключово оборудване и технологии, съгласно установеното в параграф 1, или за предоставяне на свързана с тях техническа помощ или обучение.

3. Забранява се съзнателното или преднамереното участие в дейности, чиято цел или резултат е заобикаляне на забраните, посочени в параграфи 1 и 2.

▼M9

Член 4б

1. Забраната по член 4, параграф 1 не засяга изпълнението до 15 април 2013 г. на задължения по доставката на стоки, които са предвидени в договори, сключени преди 26 юли 2010 г. или 16 октомври 2012 г.

2. Забраните по член 4 не засягат изпълнението до 15 април 2013 г. на задължения, произтичащи от договори, сключени преди 26 юли 2010 г. или 16 октомври 2012 г. и свързани с инвестиции, които са направени в Иран преди същата дата от предприятия, установени в държави членки.

3. Забраната по член 4а, параграф 1 не засяга изпълнението до 15 април 2013 г. на задължения за доставка на стоки, предвидени в договори, които са сключени преди 23 януари 2012 г. или 16 октомври 2012 г.

4. Забраните по член 4а не засягат изпълнението до 15 април 2013 г. на задължения, произтичащи от договори, сключени преди 23 януари 2012 г. или 16 октомври 2012 г. и свързани с инвестиции, които са направени в Иран преди тези дати от предприятия, установени в държави членки.

5. Параграфи 1 и 2 не засягат изпълнението на задълженията, посочени в член 3в, параграф 2, ако тези задължения произтичат от договори за услуги или допълнителни договори, необходими за изпълнението на такива договори и ако изпълнението на тези задължения е било разрешено предварително от съответната държава членка. Съответната държава членка информира другите държави членки и Комисията за намерението си да даде разрешение.

6. Параграфи 3 и 4 не засягат изпълнението на задълженията, посочени в член 3г, параграф 2, ако тези задължения произтичат от договори за услуги или допълнителни договори, необходими за изпълнението на такива договори и ако изпълнението на тези задължения е било разрешено предварително от съответната държава членка. Съответната държава членка информира другите държави членки и Комисията за намерението си да даде разрешение.

▼M4

Член 4в

Забраняват се пряката или непряката продажба, покупка, транспорт или посреднически услуги във връзка със злато и благородни метали, както и на диаманти на, от или за правителството на Иран, публичните му органи, корпорации и агенции, Централната банка на Иран, както и на, от или за лица и образувания, действащи от тяхно име или по тяхно указание, или образувания, притежавани или контролирани от тях.

Съюзът предприема необходимите мерки за определяне на съответните изделия, които да бъдат обхванати от настоящата разпоредба.

Член 4г

Забранява се доставянето на новоотпечатани или новоизсечени, или неупотребявани ирански банкноти и монети на или в полза на Централната банка на Иран.

▼M9

Член 4д

1. Продажбата, доставката и трансферът на Иран на графит и сурови метали или полуготови метални изделия, като алуминий и стомана, свързани с промишлени отрасли, които пряко или косвено се контролират от иранската Ислямска революционна гвардия, или с ядрената, военната програма и програмата за балистични ракети на Иран, от граждани на държави членки или от териториите на държави членки, или използването на плавателни съдове или въздухоплавателни средства под юрисдикцията на държавите членки, се забраняват независимо дали произхождат от техните територии или не.

Съюзът предприема необходимите мерки за определяне на съответните изделия, които да бъдат обхванати от настоящата разпоредба.

2. Забранява се също: а) предоставянето на Иран на техническа помощ или обучение и други услуги, свързани с изделията, посочени в параграф 1; б) предоставянето на Иран на финансиране или финансова помощ за каквато и да било продажба, доставка и трансфер на изделията, посочени в параграф 1 или за осигуряване на свързана с тях техническа помощ и обучение.

3. Забранява се съзнателното или преднамереното участие в дейности, чиято цел или резултат е заобикаляне на забраната, посочена в параграфи 1 и 2.

Член 4е

Забраните по член 4д не засягат изпълнението до 15 април 2013 г. на договори, сключени преди 16 октомври 2012 г., или на допълнителни договори, необходими за изпълнението на такива договори.

Член 4ж

1. Забраняват се продажбата, доставката или трансферът на ключово морско оборудване и на технология за корабостроене, поддръжка и ремонт на Иран или на ирански или притежавани от Иран предприятия, които работят в този сектор, от граждани на държави членки или от териториите на държави членки, или използването на плавателни съдове или въздухоплавателни средства под юрисдикцията на държави членки, независимо дали произхождат от техните територии или не.

Съюзът предприема необходимите мерки за определяне на съответните изделия, които да бъдат обхванати от настоящата разпоредба.

2. Забраната по параграф 1 не засяга доставката на ключово оборудване и технология на плавателен съд, който не е собственост на Иран или контролиран от него, принуден да влезе в иранско пристанище или ирански териториални води в случай на непреодолима сила .

3. Забранява се също: а) предоставянето на Иран на техническа помощ или обучение и други услуги, свързани с изделията, посочени в параграф 1; б) предоставянето на Иран на финансиране или финансова помощ за каквато и да било продажба, доставка и трансфер на изделията, посочени в параграф 1 или за осигуряване на свързана с тях техническа помощ и обучение.

4. Забранява се съзнателното или преднамереното участие в дейности, чиято цел или резултат е заобикаляне на забраната, посочена в параграфи 1 и 3.

Член 4з

Забраните по член 4ж не засягат изпълнението до 15 февруари 2013 г. на договори, сключени преди 16 октомври 2012 г., или на допълнителни договори, необходими за изпълнението на такива договори.

Член 4и

1. Продажбата, доставката и трансферът на Иран на софтуер за интеграция на промишлени производствени процеси, свързани с промишлени отрасли, които пряко или косвено се контролират от иранската Ислямска революционна гвардия, или с ядрената, военната програма и програмата за балистични ракети на Иран от граждани на държави членки или от териториите на държави членки, или използването на плавателни съдове или въздухоплавателни средства под юрисдикцията на държавите членки, се забранява независимо дали произхождат от техните територии или не.

Съюзът предприема необходимите мерки за определяне на съответните изделия, които да бъдат обхванати от настоящата разпоредба.

2. Забранява се също: а) предоставянето на Иран на техническа помощ или обучение и други услуги, свързани с изделията, посочени в параграф 1; б) предоставянето на Иран на финансиране или финансова помощ за каквато и да било продажба, доставка и трансфер на изделията, посочени в параграф 1 или за осигуряване на свързана с тях техническа помощ и обучение.

3. Забранява се съзнателното или преднамереното участие в дейности, чиято цел или резултат е заобикаляне на мярката, посочена в параграфи 1 и 2.

Член 4й

Забраните по член 4й не засягат изпълнението до 15 януари 2013 г. на договори, сключени преди 16 октомври 2012 г., или на допълнителни договори, необходими за изпълнението на такива договори.

▼B







ОГРАНИЧЕНИЯ ЗА ФИНАНСИРАНЕ НА ОПРЕДЕЛЕНИ ПРЕДПРИЯТИЯ

Член 5

Забраняват се инвестициите на територии, които са под юрисдикцията на държавите-членки, от страна на Иран, неговите граждани и образувания, учредени в Иран или попадащи под неговата юрисдикция, или от лица и образувания, действащи от тяхно име или по тяхно указание, или от образувания, притежавани или контролирани от тях, в каквато и да е търговска дейност, свързана с добиването на уран, производството или употребата на ядрени материали и технологии, по-специално обогатяване на уран и преработвателни дейности, всички дейности, свързани с производството на тежка вода, или технологии, свързани с балистични ракети, които могат да носят ядрени оръжия. Съюзът предприема необходимите мерки за определяне на съответните изделия, които да бъдат обхванати от настоящия член.

Член 6

Забранява се следното:

а) предоставянето на всякакви финансови заеми или кредити на предприятията в Иран, които извършват дейности в секторите на петролната и газовата промишленост на Иран, посочени в член 4, параграф 1, или на ирански или притежавани от Иран предприятия, които извършват дейности в тези сектори извън Иран;

б) придобиването или разширяването на участие в предприятия в Иран, които извършват дейности в секторите на петролната и газовата промишленост на Иран, посочени в член 4, параграф 1, или в ирански или притежавани от Иран предприятия, които извършват дейности в тези сектори извън Иран, включително пълното придобиване на такива предприятия, както и придобиването на дялове и ценни книжа с право на участие;

в) създаването на съвместни предприятия с предприятия в Иран, които извършват дейности в секторите на петролната и газовата промишленост, посочени в член 4, параграф 1, и с дъщерни дружества или филиали под техен контрол.

▼M4

Член 6a

Забранява се следното:

а) предоставянето на финансови заеми или кредити на предприятия в Иран, които извършват дейности за нефтохимическата промишленост на Иран или на ирански или притежавани от Иран предприятия, които извършват дейности за тази промишленост извън Иран;

б) придобиването или увеличаването на участието в предприятия в Иран, които извършват дейност в иранската нефтохимическа промишленост, или на ирански или притежавани от Иран предприятия, които извършват дейности за тази промишленост извън Иран, включително пълното придобиване на такива предприятия и придобиването на акции или ценни книжа с право на участие;

в) създаването на всякакви съвместни предприятия с ирански дружества, които извършват дейности в иранската нефтохимическа промишленост, и с всякакви дъщерни дружества или филиали под техен контрол.

▼M4

Член 7

1. Забраните по член 6, букви а) и б) съответно: i) не засягат изпълнението на задължения, които произтичат от договори или споразумения, сключени преди 26 юли 2010 г.; ii) не възпрепятстват увеличаването на участието, ако то е свързано със задължение по споразумение, сключено преди 26 юли 2010 г.

2. Забраните по член 6а, букви а) и б) съответно: i) не засягат изпълнението на задължения, произтичащи от договори или споразумения, които са сключени преди 23 януари 2012 година; ii) не възпрепятстват увеличаването на участието, ако то е свързано със задължение по споразумение, сключено преди 23 януари 2012 година.

▼B







ОГРАНИЧЕНИЯ ВЪРХУ ФИНАНСОВОТО ПОДПОМАГАНЕ НА ТЪРГОВИЯТА

Член 8

▼M9

1. Държавите членки не поемат нови краткосрочни, средносрочни и дългосрочни ангажименти за предоставяне на финансово подпомагане за търговия с Иран, както и не предоставят експортни кредити, гаранции или застраховане на свои граждани или образувания, извършващи такава търговия, нито гарантират или презастраховат подобни ангажименти.

▼B

2. Параграф 1 не засяга ангажиментите, поети преди влизането в сила на настоящото решение.

3. Параграф 1, не засяга търговията с цел прехрана, селскостопански, медицински или други хуманитарни цели.

▼M9







СТРОЕЖ НА НЕФТЕНИ ТАНКЕРИ

Член 8a

1. Без да се засяга член 4ж забранява се строежът или участието в строеж на нови нефтени танкери за Иран или за лица и образувания от Иран.

2. Забранява се предоставянето на техническо подпомагане или финансиране, или финансово подпомагане за строеж на нови нефтени танкери за Иран или за лица и образувания от Иран.

▼B







ГЛАВА 2

ФИНАНСОВ СЕКТОР

Член 9

Държавите-членки не поемат нови ангажименти за предоставяне на правителството на Иран на безвъзмездни средства, финансова помощ и заеми с преференциални условия, в т.ч. посредством участието им в международни финансови институции, освен за хуманитарни цели и за развитие.

▼M9

Член 10

1. За да предотвратят трансфера към, чрез или от териториите на държавите членки, или трансфера за или от граждани на държавите членки, образувания, организирани съгласно тяхното законодателство (включително клонове в чужбина), или лица или финансови институции на територията на държавите членки, на всякакви финансови или други активи или ресурси, които биха могли да допринесат за чувствителни ядрени дейности на Иран, свързани с разпространението на ядрени оръжия, или за разработването на носители на ядрено оръжие на Иран, финансовите институции под юрисдикцията на държавите-членки не встъпват и не продължават да участват в никакви трансакции с: а) банки, установени в Иран, в т.ч. с Централната банка на Иран; б) клонове и дъщерни дружества под юрисдикцията на държавите членки на банки, установени в Иран; в) клонове и дъщерни дружества извън юрисдикцията на държавите членки на банки, установени в Иран; г) финансови образувания, които не са установени в Иран, но които се контролират от лица или образувания, установени в Иран, освен ако за тези трансакции е налице разрешение от съответната държава членка съгласно параграфи 2 и 3.

2. За целта на параграф 1 съответната държава членка може да издаде разрешение за следните трансакции: а) трансакции, свързани с хранителни продукти, здравеопазване, медицинско оборудване, или за селскостопански или хуманитарни цели; б) трансакции, свързани с лични парични преводи; в) трансакции, свързани с изпълнението на изключенията, предвидени в настоящото решение; г) трансакции във връзка с конкретен търговски договор, който не е забранен с настоящото решение; д) трансакции, свързани с дипломатическо или консулско представителство или с международна организация, ползващи се с имунитет съгласно международното право, доколкото тези трансакции са предназначени за официални цели на дипломатическото или консулското представителство или международната организация; е) трансакции относно плащане за удовлетворяване на искове срещу Иран, иранските лица или образувания, като се преценява във всеки конкретен случай и при условие на нотификация десет дни преди разрешението, и трансакции с подобен характер, които не допринасят за забранени дейности по настоящото решение.

За трансакции по точки а - д, които са под 10 000 евро не се изисква нито разрешение, нито уведомление.

3. Паричните преводи към или от Иран през ирански банки и финансови институции за посочените в параграф 2 трансакции се извършват, както следва: а) преводи по трансакции, свързани с хранителни продукти, здравеопазване, медицинско оборудване или за селскостопански или хуманитарни цели под 100 000 евро, както и парични преводи на частни лица, на стойност под 40 000 евро се извършват без предварително разрешение; за превод, който надхвърля 10 000 евро, се уведомява компетентният орган на съответната държава членка; б) за извършването на преводи по трансакции, свързани с хранителни продукти, здравеопазване, медицинско оборудване или за селскостопански или хуманитарни цели над 100 000 евро, както и парични преводи на частни лица, на стойност над 40 000 евро се изисква предварително разрешение от компетентния орган на съответната държава членка. Съответната държава членка информира другите държави членки за всяко издадено разрешение; в) за други преводи в размер над 10 000 евро се изисква предварително разрешение от компетентния орган на съответната държава членка. Съответната държава членка информира другите държави членки за всяко издадено разрешение.

▼M11

3a. В дейностите си с банки и финансови институции, посочени в параграф 1, финансовите институции се задължават: a) да проявяват постоянна бдителност по отношение на движението по сметките, включително посредством своите механизми за финансов надзор над клиентите, и по силата на задълженията си във връзка с изпирането на пари и финансирането на тероризма; б) да изискват попълването на всички информационни полета на платежните нареждания, които се отнасят до инициатора и до бенефициера на трансакцията; и ако тази информация не е предоставена, да откажат трансакцията; в) да поддържат всички регистри на трансакции за срок от пет години и да ги предоставят на националните органи при поискване; г) ако подозират или имат разумни основания да се съмняват, че средствата са свързани с финансиране на разпространението на ядрено оръжие, незабавно да уведомят за своите подозрения ЗФР или всеки друг компетентен орган, посочен от съответната държава членка. ЗФР или другият компетентен орган получават пряк или косвен своевременен достъп до финансовата и административната информация и до информацията относно правоприлагането, която му е необходима за пълноценно изпълнение на неговите функции, включително анализ на данните за съмнителни трансакции.

▼M9

4. Трансферите на средства за и от Иран, които не попадат в обхвата на параграф 3, се обработват, както следва: а) преводи по трансакции, свързани с хранителни продукти, здравеопазване, медицинско оборудване или за селскостопански или хуманитарни цели се извършват без предварително разрешение; за превод, който надхвърля 10 000 евро, се уведомява компетентният орган на съответната държава членка; б) други преводи в размер до 40 000 евро се извършват без предварително разрешение; за превод, който надхвърля 10 000 евро, се уведомява компетентният орган на съответната държава членка; в) за други преводи в размер над 40 000 евро се изисква предварително разрешение от компетентния орган на съответната държава членка. Счита се, че разрешението е дадено след четири седмици, освен ако компетентният орган на съответната държава членка не е възразил в рамките на този срок. В случай че бъде отказано разрешение, съответната държава членка уведомява за това останалите държави членки.

5. От клоновете и дъщерните дружества на банки, установени в Иран, които са под юрисдикцията на държавите членки, се изисква също да уведомят компетентния орган на държавата членка, в която са установени, за всички извършени или получени от тях парични преводи в срок от пет работни дни от извършването или получаването на съответния паричен превод.

При спазване на условията на съответните договорености относно обмена на информация, уведомените компетентни органи незабавно предават тази информация за уведомленията, ако е уместно, на компетентните органи на други държави членки, в които са установени страните по трансакциите.

▼B

Член 11

1. Забранява се откриването на нови клонове, дъщерни дружества или представителства на ирански банки на териториите на държавите-членки, както и установяването на нови съвместни предприятия или получаването на дялово участие, или установяването на нови кореспондентски банкови отношения от ирански банки, включително Централната банка на Иран, нейните клонове и дъщерни дружества и други финансови образувания, посочени в член 10, параграф 1, с банки под юрисдикцията на държавите-членки.

2. Забранява се на финансовите институции на териториите на държавите-членки или под тяхна юрисдикция да откриват представителства, дъщерни дружества или банкови сметки в Иран.

Член 12

1. Забранява се предоставянето на застраховане и презастраховане на правителството на Иран, на образувания, учредени в Иран или под иранска юрисдикция, на лица или образувания, действащи от тяхно име или по тяхно указание, или на образувания, притежавани или контролирани от тях, включително по незаконен начин.

2. Параграф 1 не се прилага към предоставянето на здравно осигуряване и застраховки за пътуване на физически лица.

3. Забранява се съзнателното или умишленото участие в дейности, чиято цел или резултат е заобикалянето на забраната, посочена в параграф 1.

Член 13

Забраняват се пряката или непряката продажба, покупка, брокерство или помощ при емитирането на държавни или гарантирани от държавата облигации, след влизането в сила на настоящото решение, на и от правителството на Иран, Централната банка на Иран, или банки, установени в Иран, или клонове и дъщерни дружества, които са под или извън юрисдикцията на държавите-членки, на банки, установени в Иран, или финансови образувания, които нито са установени в Иран, нито са под юрисдикцията на държавите-членки, но са контролирани от лица и образувания, установени в Иран, както и от лица и образувания, действащи от тяхно име или по тяхно указание, или образувания, притежавани или контролирани от тях.

Член 14

Държавите-членки изискват от своите граждани, от лицата под тяхна юрисдикция или от дружествата, учредени на тяхна територия или под тяхна юрисдикция, да проявяват бдителност при извършването на бизнес с образувания, учредени в Иран или подлежащи на иранска юрисдикция, включително тези на ИРГ и на IRISL, както и с лица и образувания, действащи от тяхно име или по тяхно указание, и с образувания, притежавани и контролирани от тях, включително по незаконен начин, за да се уверят, че този бизнес не допринася за чувствителните ядрени дейности на Иран, свързани с разпространението на ядрени оръжия, или за разработването на носители на ядрено оръжие, или за нарушаване на резолюции 1737 (2006), 1747 (2007), 1803 (2008) или 1929 (2010) на Съвета за сигурност на ООН.







ГЛАВА 3

ТРАНСПОРТЕН СЕКТОР

Член 15

▼M30

1. Държавите членки извършват проверка, в съгласие с националните си органи и в съответствие с националното си законодателство, и при зачитане на международното право, и по-специално морското право и съответните международни споразумения в областта на гражданското въздухоплаване, на всички товарни пратки към и от Иран на техните територии, включително морски пристанища и летища, ако имат информация, даваща достатъчно основания да се смята, че товарът съдържа изделия, чиято доставка, продажба, трансфер или износ са предприети в нарушение на настоящото решение.

2. Държавите членки, в съответствие с международното право и по-специално морското право, могат да изискат проверки на плавателни съдове в открито море със съгласието на държавата на знамето, ако имат информация, даваща достатъчно основания да се смята, че плавателните съдове превозват изделия, чиято доставка, продажба, трансфер или износ са предприети в нарушение на настоящото решение.

▼B

3. Държавите-членки, в съответствие с националното си законодателство, оказват съдействие при проверките, предприети съгласно параграф 2.

4. Самолетите и плавателните съдове, превозващи товари от и към Иран, подлежат на изискването за предоставяне на допълнителна информация преди пристигането или преди заминаването за всички стоки, внесени или изнесени от държава-членка.

▼M30

5. Когато се предприеме проверка в съответствие с параграфи 1 или 2, държавите членки конфискуват и неутрализират (например като разрушат или направят употребата невъзможна, или складират или прехвърлят към държава, различна от държавата на произход или местоназначение, с цел унищожаване) изделия, чиято доставка, продажба, трансфер или износ са предприети в нарушение на настоящото решение. Конфискацията и неутрализирането ще се извършват за сметка на вносителя или, ако не е възможно тези разходи да бъдат възстановени от вносителя, те могат, в съответствие с националното законодателство, да бъдат възстановени от всяко друго лице или образувание, отговорно за опита за извършване на незаконна доставка, продажба, трансфер или износ.

6. Забранява се предоставянето от граждани на държавите членки или от територии под юрисдикцията на държавите членки на услуги, свързани със зареждане с гориво или доставки за корабите, или друг вид обслужване на кораби, за плавателни съдове, притежавани от Иран или наети по договор от Иран, включително чартърни плавателни съдове, ако тези лица разполагат с информация, даваща достатъчно основания да се смята, че тези плавателни съдове превозват изделия, чиято доставка, продажба, трансфер или износ са предприети в нарушение на настоящото решение, освен ако предоставянето на такива услуги е необходимо с хуманитарна цел или докато товарът бъде инспектиран — и конфискуван и неутрализиран, ако е необходимо — в съответствие с параграфи 1, 2 и 5.

▼B

Член 16

Държавите-членки съобщават на Комитета всякаква налична информация относно трансфери или дейност на иранските въздушни товарни превози или на плавателни съдове, притежавани или управлявани от IRISL, към други дружества, които са могли да бъдат предприети с цел избягване на санкциите или в нарушение на разпоредбите на резолюции 1737 (2006), 1747 (2007), 1803 (2008) или 1929 (2010) на Съвета за сигурност на ООН, включително преименуването или повторното регистриране на самолети, плавателни съдове и кораби.

Член 17

Държавите-членки, съгласно националните си правомощия и в съответствие с националното си законодателство, и при зачитане на международното право, по-специално международните споразумения в областта на гражданското въздухоплаване, предприемат необходимите мерки за предотвратяване на достъпа до летищата под тяхна юрисдикция на всички въздушни превози на товари, извършвани от ирански превозвачи или произхождащи от Иран, с изключение на смесените пътнически и товарни полети.

Член 18

▼M30

Предоставянето от граждани на държавите членки или от териториите на държавите членки на инженерни услуги или услуги по поддръжката на ирански товарни самолети се забранява, ако има информация, даваща достатъчно основания да се смята, че товарният самолет превозва изделия, чиято доставка, продажба, трансфер или износ са предприети в нарушение на настоящото решение, освен ако предоставянето на такива услуги е необходимо с хуманитарна цел или от гледна точка на безопасността, или докато товарът бъде инспектиран — и конфискуван и неутрализиран, ако е необходимо — в съответствие с член 15, параграфи 1 и 5.

▼M9

Член 18a

Забранява се, считано от 15 януари 2013 г., предоставянето от граждани на държавите членки или от територии под юрисдикцията на държавите членки на услуги, свързани със знамето или класификацията, в т.ч. регистрационни и идентификационни номера от всякакъв характер, за ирански нефтени танкери и товарни кораби.

Член 18б

1. Забранява се доставката на кораби, предназначени за транспорт или складиране на нефтени или нефтохимични продукти за лица, образувания или органи от Иран.

2. Забранява се доставката на кораби, предназначени за транспорт или складиране на нефтени или нефтохимични продукти за всички лица, образувания или органи за транспорт или складиране на ирански нефт или нефтохимични продукти.“;

3. Забранява се участието, съзнателно или умишлено, чийто предмет или ефект е заобикалянето на забраните в параграфи 1 и 2.

▼B







ГЛАВА 4

ОГРАНИЧЕНИЯ ЗА ДОСТЪП

Член 19

1. Държавите-членки предприемат необходимите мерки за предотвратяване на влизането или транзитното преминаване през техните територии на: а) лицата, изброени в списъка на приложението към Резолюция 1737 (2006) на Съвета за сигурност на ООН, и на други лица, посочени от Съвета за сигурност или от Комитета в съответствие с параграф 10 от Резолюция 1737 (2006) на Съвета за сигурност на ООН, както и на членове на ИРГ, посочени от Съвета за сигурност или от Комитета, изброени в приложение I; ▼M13 б) други лица, необхванати от приложение I, които участват, имат пряко отношение или предоставят подкрепа за чувствителните ядрени дейности на Иран, свързани с разпространението на ядрени оръжия, или за разработването на носители на ядрено оръжие, включително като участват в доставяне на забранени изделия, стоки, оборудване, материали и технологии, или на лица, действащи от тяхно име или по тяхно указание, или на лица, които са заобикаляли или нарушавали разпоредбите на резолюции 1737 (2006), 1747 (2007), 1803 (2008) или 1929 (2010) на Съвета за сигурност на ООН или на настоящото решение, или са съдействали на посочени в списъците лица или образувания да правят това, както и на други членове на IRGC и лица, които действат от името на IRGC или IRISL, и лица, извършващи застрахователни или други съществени услуги за IRGC и IRISL, или за образувания, притежавани или контролирани от тях или действащи от тяхно име, изброени в приложение II; ▼M4 в) други лица, които не са обхванати от приложение I, предоставящи подкрепа на правителството на Иран, както и свързани с тях лица, изброени в приложение II; ▼M30 г) други лица, посочени от Съвета за сигурност като участвали в създаващи опасност от разпространение ядрени дейности на Иран, пряко свързани с такива дейности или предоставяли подкрепа за такива дейности, предприети в нарушение на задълженията на Иран съгласно Съвместния всеобхватен план за действие (СВПД), или за разработването на системи носители на ядрени оръжия, включително чрез участие в доставката на забранени изделия, стоки, оборудване, материали и технологии, посочени в изявлението, приложено към приложение Б към Резолюция 2231 (2015) на Съвета за сигурност на ООН; които са помагали на посочени лица или образувания да заобикалят или да действат не в съответствие със СВПД или Резолюция 2231 (2015) на Съвета за сигурност на ООН; които са действали от името или под ръководството на посочени лица или образувания, изброени в приложение III; д) други лица, необхванати от приложение III, които са участвали в създаващи опасност от разпространение ядрени дейности на Иран, били са пряко свързани с такива дейности или са предоставяли подкрепа за такива дейности, предприети в нарушение на задълженията на Иран съгласно СВПД, или за разработването на системи носители на ядрени оръжия, включително чрез участие в доставката на забранени изделия, стоки, оборудване, материали и технологии, посочени в изявлението, приложено към приложение Б към Резолюция 2231 (2015) на Съвета за сигурност на ООН или в настоящото решение; които са помагали на посочени лица или образувания да заобикалят или да действат не в съответствие със СВПД, Резолюция 2231 (2015) на Съвета за сигурност на ООН или настоящото решение; които са действали от името или под ръководството на посочени лица или образувания, изброени в приложение IV.

▼M30

2. Забраната в параграф 1 от настоящия член не се прилага към транзита през териториите на държавите членки за целите на дейности, пряко свързани с изделията, посочени в параграф 2, буква в), подточка 1 от приложение Б към Резолюция 2231 (2015) на Съвета за сигурност на ООН, предназначени за реактори с лека вода.

▼B

3. Параграф 1 не задължава държавите-членки да отказват на техните собствени граждани да влизат на териториите им.

4. Параграф 1 не засяга случаите, когато държава-членка е обвързана със задължения от международноправен характер, а именно: i) като приемаща страна на международна междуправителствена организация; ii) като приемаща страна на международна конференция, свикана от или под егидата на Организацията на обединените нации; iii) по силата на многостранно споразумение, предоставящо привилегии и имунитети; iv) по силата на Договора за помирение от 1929 г. (Латеранския договор), сключен от Светия престол (Ватикана) и Италия.

5. Параграф 4 се смята за приложим и в случаите, когато държава-членка е страна домакин на Организацията за сигурност и сътрудничество в Европа (ОССЕ).

6. Съветът бива своевременно уведомяван във всички случаи, когато държава-членка допуска изключение в съответствие с параграф 4 или 5.

7. Държавите-членки могат да предоставят изключения от мерките, наложени с параграф 1, когато преценят, че пътуването е оправдано на основание на: i) спешна хуманитарна нужда, включително религиозни задължения; ▼M30 ii) постигане на напредък по целите на Резолюция 2231 (2015) на Съвета за сигурност на ООН, включително когато става дума за член ХV от Устава на МААЕ; ▼B iii) присъствие на междуправителствени срещи, включително организираните от Съюза или чийто домакин е държава-членка, заемаща председателството на ОССЕ, когато се провежда политически диалог, пряко съдействащ за демокрацията, човешките права и върховенството на закона в Иран.

8. Държава-членка, която желае да разреши посочените в параграф 7 изключения, уведомява Съвета за това писмено. Изключенията се считат за предоставени, освен ако един или повече от членовете на Съвета не възрази писмено в рамките на два работни дни от получаване на уведомлението за предложеното изключение. В случай че един или повече от членовете на Съвета повдигнат възражение, Съветът може да реши с квалифицирано мнозинство да разреши предложеното изключение.

▼M30

9. Когато по силата на параграфи 4, 5 и 7 държава членка разреши влизането или транзитното преминаване през територията си на лица, изброени в приложения I, II, III или IV, разрешението се ограничава до целта, за която се дава, и до лицата, за които се отнася.

10. Държава членка, която иска да предостави изключенията, посочени в параграф 7, подточки i) и ii), представя предлаганите разрешения на Съвета за сигурност за одобрение.

▼B







ГЛАВА 5

ЗАМРАЗЯВАНЕ НА ФИНАНСОВИ СРЕДСТВА И ИКОНОМИЧЕСКИ РЕСУРСИ

Член 20

1. Замразяват се всички финансови средства и икономически ресурси, които принадлежат на или са притежавани, държани или контролирани пряко или косвено от: а) лица и образувания, посочени в приложението към Резолюция 1737 (2006) на Съвета за сигурност на ООН, от други лица и образувания, посочени от Съвета за сигурност или от Комитета в съответствие с параграф 12 от Резолюция 1737 (2006) на Съвета за сигурност на ООН и параграф 7 от Резолюция 1803 (2008) на Съвета за сигурност на ООН, както и от членове и образувания на ИРГ и образувания на IRISL, посочени от Съвета за сигурност или от Комитета, изброени в приложение I; ▼M13 б) лица и образувания, необхванати от приложение I, които участват, имат пряко отношение или предоставят подкрепа за чувствителните ядрени дейности на Иран, свързани с разпространението на ядрени оръжия, или за разработването на носители на ядрено оръжие, включително като участват в доставяне на забранени изделия, стоки, оборудване, материали и технологии, или от лица или образувания, действащи от тяхно име или по тяхно указание, или образувания, притежавани или контролирани от тях, включително по незаконен начин, или от лица и образувания, които са заобикаляли или нарушавали разпоредбите на резолюции 1737 (2006), 1747 (2007), 1803 (2008) или 1929 (2010) на Съвета за сигурност на ООН или на настоящото решение, или са съдействали на посочени в списъците лица или образувания да правят това, както и от други членове или образувания на IRGC и на IRISL и от образувания, притежавани или контролирани от тях или лица и образувания, действащи от тяхно име, или лица и образувания извършващи застрахователни или други съществени услуги за IRGC и IRISL, или за образувания, притежавани или контролирани от тях или действащи от тяхно име, изброени в приложение II; ▼M9 в) други лица и образувания, които не са обхванати от Приложение I, които оказват подкрепа на правителството на Иран и образувания, притежавани или контролирани от тях или лица и образувания, свързани с тях, както са посочени в Приложение II; ▼M30 г) други лица и образувания, посочени от Съвета за сигурност като участвали в създаващи опасност от разпространение ядрени дейности на Иран, пряко свързани с такива дейности или предоставяли подкрепа за такива дейности, предприети в нарушение на задълженията на Иран съгласно СВПД, или за разработването на системи носители на ядрени оръжия, включително чрез участие в доставката на забранени изделия, стоки, оборудване, материали и технологии, посочени в изявлението, приложено към приложение Б към Резолюция 2231 (2015) на Съвета за сигурност на ООН; които са помагали на посочени лица или образувания да заобикалят или да действат не в съответствие със СВПД или Резолюция 2231 (2015) на Съвета за сигурност на ООН; които са действали от името или под ръководството на посочени лица или образувания, или са били притежавани или контролирани от посочени лица и образувания, изброени в приложение III; д) други лица и образувания, необхванати от приложение III, които са участвали в създаващи опасност от разпространение ядрени дейности на Иран, били са пряко свързани с такива дейности или са предоставяли подкрепа за такива дейности, предприети в нарушение на задълженията на Иран съгласно СВПД, или за разработването на системи носители на ядрени оръжия, включително чрез участие в доставката на забранени изделия, стоки, оборудване, материали и технологии, посочени в изявлението, приложено към приложение Б към Резолюция 2231 (2015) на Съвета за сигурност на ООН или в настоящото решение; които са помагали на посочени лица или образувания да заобикалят или да действат не в съответствие със СВПД, Резолюция 2231 (2015) на Съвета за сигурност на ООН или настоящото решение; които са действали от името или под ръководството на посочени лица или образувания, или са били притежавани или контролирани от посочени лица и образувания, изброени в приложение IV. ▼B

2. Никакви финансови средства или икономически ресурси не се предоставят пряко или косвено на или в полза на лица и образувания, посочени в параграф 1.

3. Изключения могат да се правят за финансови средства и икономически ресурси, които са: а) необходими за задоволяване на основни нужди, включително плащане за хранителни продукти, наем или ипотека, лекарства и медицинско обслужване, данъци, застрахователни премии и такси за комунални услуги; б) предназначени изключително за заплащане на разумни по размер професионални възнаграждения и възстановяване на направени разноски, свързани с предоставянето на правни услуги; в) предназначени изключително за плащане на хонорари или такси за услуги съгласно националното законодателство, за рутинно владеене или поддържане на замразени финансови средства и икономически ресурси; ▼M30 след уведомяване от съответната държава членка на Съвета за сигурност за намерението да разреши, ако е целесъобразно, достъп до такива финансови средства и икономически ресурси и при липса на отрицателно решение от Съвета за сигурност в рамките на пет работни дни от уведомяването.

4. Могат да се направят изключения също за финансови средства и икономически ресурси, които са: а) необходими за извънредни разходи, след уведомление от съответната държава членка и одобрение от Съвета за сигурност; б) предмет на съдебно, административно или арбитражно обезпечение или решение, в който случай финансовите средства и икономическите ресурси може да се ползват за удовлетворяване обезпечените претенции или за изпълнение на решението, при условие че обезпечението или решението е постановено преди приемането на Резолюция 1737 (2006) на Съвета за сигурност на ООН и не е в полза на лице или образувание, посочени в параграф 1 от настоящия член, след уведомяване на Съвета за сигурност от съответната държава членка; в) необходими за дейности, пряко свързани с изделията, посочени в точка 2, буква в), подточка 1 от приложение Б към Резолюция 2231 (2015) на Съвета за сигурност на ООН, предназначени за реактори с лека вода. г) необходими за проекти по линия на сътрудничеството в ядрената област за граждански цели, описани в приложение III към СВПД, след уведомяване на Съвета за сигурност от съответната държава членка и одобрение от негова страна; д) необходими за дейности, пряко свързани с изделията, посочени в членове 26в и 26г, или за всяка друга дейност, необходима за изпълнението на СВПД, след уведомяване на Съвета за сигурност от съответната държава членка и одобрение от негова страна.

▼M4

4а. По отношение на лица и образувания, изброени в приложение II, могат да се направят изключения също за финансови средства и икономически ресурси, платими по или от банкова сметка на дипломатическо или консулско представителство или на международна организация, ползваща се с имунитети съгласно международното право, доколкото тези плащания са предназначени за официални цели на дипломатическото или консулското представителство или на международната организация.

▼B

5. Параграф 2 не се прилага към начисляването по замразените сметки на: а) лихви или други доходи от тези сметки; или б) плащания по замразените сметки, дължими по договори, споразумения или задължения, сключени или възникнали преди датата, от която тези сметки подлежат на ограничителни мерки; при условие че всяка такава лихва, други доходи и плащания продължават да се подчиняват на условията на параграф 1.

▼M30

6. Параграф 1 не възпрепятства определено лице или образувание от извършване на плащане, дължимо по договор, сключен преди включването на същото лице или образувание в списъка, при условие че съответната държава членка е установила, че: а) договорът няма връзка с които и да е от забранените изделия, материали, оборудване, стоки, технологии, помощ, обучение, финансова помощ, инвестиции, брокерство или услуги, посочени в настоящото решение; б) плащането не се получава пряко или косвено от лице или образувание, посочени в параграф 1; и след уведомяване на Съвета за сигурност, десет работни дни преди даването на разрешение, от съответната държава членка за намерението да извърши или да получи такива плащания, или да разреши, когато е уместно, размразяването на финансови средства или икономически ресурси за тази цел.

▼M9

7. Параграф 1 не се прилага спрямо: а) трансфер от или чрез Централната банка на Иран на замразени храни или икономически ресурси, когато този трансфер има за цел да предостави на финансови институции под юрисдикцията на държавите членки ликвидни средства за финансиране или търговия; б) възстановяване от или чрез Централната банка на Иран на вземания, дължими съгласно договор или споразумение, сключени от ирански образувания с публичен или частен характер преди приемането на настоящото решение, при условие че трансферът или възстановяването са разрешени от съответната държава членка.

▼M9 —————

▼M9

11. Параграф 7 не засяга действието на параграфи 3, 4, 4а и 6 и на член 10, параграфи 3 и 4.

▼M5

12. Без да се засягат изключенията, предвидени в настоящия член, се забранява предоставянето на специализирани услуги за финансови съобщения, използвани за обмен на финансови данни, на лицата и образуванията, посочени в параграф 1.

▼M9

13. Параграфи 1 и 2 не се прилагат за действия и трансакции, извършени във връзка с образуванията, включени в приложение II, които имат права, произтичащи от първоначално, датиращо от преди 27 октомври 2010 г. споразумение за разпределение на производството на газ, предоставено от суверенно правителство, различно от правителството на Иран, доколкото такива действия и трансакции се отнасят до посоченото участие на образуванията в посоченото споразумение.

▼M33

14. Параграфи 1 и 2 не се прилагат за действия и трансакции, извършени във връзка с образуванията, включени в приложение II, доколкото е необходимо за изпълнението, до 28 януари 2016 г., на задълженията, посочени в член 3в, параграф 2, ако същите действия и трансакции са били разрешени предварително, след преценка на всеки конкретен случай, от съответната държава членка. Съответната държава членка информира другите държави членки и Комисията за намерението си да даде разрешение.

▼B







ГЛАВА 6

ДРУГИ ОГРАНИЧИТЕЛНИ МЕРКИ

Член 21

Държавите-членки, в съответствие с националното си законодателство, предприемат необходимите мерки за предотвратяване на специализирано обучение или подготовка на ирански граждани на техните територии или от техни граждани по дисциплини, които биха допринесли за чувствителните ядрени дейности на Иран, свързани с разпространението на ядрени оръжия, и за разработването на носители на ядрено оръжие.







ГЛАВА 7

ОБЩИ И ЗАКЛЮЧИТЕЛНИ РАЗПОРЕДБИ

Член 22

▼M30

Не се удовлетворяват искания, включително за обезщетения, нито други подобни искания като искания за компенсации или искания по гаранции във връзка с договор или транзакция, чието изпълнение е засегнато пряко или косвено, изцяло или частично вследствие на мерките, предприети в съответствие с резолюции 1737 (2006), 1747 (2007), 1803 (2008), 1929 (2010), 2231 (2015) на Съвета за сигурност на ООН, включително мерки на Съюза или на държава членка в съответствие със, изисквани от или във връзка с изпълнението на съответните решения на Съвета за сигурност, или мерки, обхванати от настоящото решение, на посочените лица или образувания, включени в приложения I, II, III или IV или на други лица или образувания в Иран, включително на правителството на Иран, или на лица или образувания, които предявяват искания чрез или за сметка на такива лица или образувания.

▼B

Член 23

▼M30

1. Съветът внася промени в приложения I и III въз основа на решенията, вземани от Съвета за сигурност.

2. Съветът, с единодушно решение по предложение на държавите членки или на върховния представител на Съюза по въпросите на външните работи и политиката на сигурност, изготвя списъка в приложения II и IV и приема изменения по него.

▼B

Член 24

▼M30

1. Когато Съветът за сигурност включва в списъка лице или образувание, Съветът включва това лице или образувание в приложение III.

2. Когато Съветът реши да подложи лице или образувание на мерките, посочени в член 19, параграф 1, букви б), в) и д) и в член 20, параграф 1, букви б), в) и д), той изменя съответно приложения II и IV.

▼B

3. Съветът уведомява лицето или образуванието, посочено в параграфи 1 и 2, за своето решение, включително за основанията за включване в списъка, пряко, ако адресът е известен, или чрез публикуване на обявление, за да се предостави възможност на това лице или образувание да представи забележки.

4. Когато са представени забележки или нови съществени доказателства, Съветът преразглежда решението си и съответно уведомява лицето или образуванието.

Член 25

▼M30

1. Приложения I, II, III и IV включват основанията за включване в списъка на вписаните лица и образувания, както е предвидено от Съвета за сигурност или от Комитета по отношение на приложение I и от Съвета за сигурност по отношение на приложение III.

2. Приложения I, II, III и IV също включват, когато е налице, необходимата информация за идентифициране на съответните лица или образувания, както е предвидено от Съвета за сигурност или от Комитета по отношение на приложение I и от Съвета за сигурност по отношение на приложение III. По отношение на лицата подобна информация може да включва имената, включително псевдонимите, датата и мястото на раждане, гражданството, номера на паспорта и личната карта, пола, адреса, ако е известен, и длъжността или професията. По отношение на образуванията подобна информация може да включва наименованията, мястото и датата на регистрация, регистрационния номер и мястото на дейност. Приложения I, II, III и IV включват също датата на посочване.

▼B

Член 26

1. Настоящото решение се преразглежда, изменя или отменя по целесъобразност, особено в светлината на съответните решения, взети от Съвета за сигурност.

▼M4

2. Мерките в член 3а относно забраната за внос, за закупуване, или транспорт на ирански суров нефт и петролни продукти се преразглеждат не по-късно от 1 май 2012 г., като се отчита по-специално наличието и финансовите условия за доставката на суров нефт и петролни продукти, произвеждани в други страни, с цел да се гарантира непрекъснатостта на енергийните доставки за държавите членки.

3. Мерките, посочени в член 19, параграф 1, букви б) и в) и в член 20, параграф 1, букви б) и в), се преразглеждат редовно и най-малко на всеки 12 месеца. Те престават да се прилагат спрямо съответните лица и образувания, ако Съветът реши, в съответствие с процедурата по член 24, че вече не са изпълнени условията за прилагането им.

▼M30

4. Спира се прилагането на мерките, посочени в член 19, параграф 1, буква а), член 20, параграф 1, буква а), член 20, параграфи 2 и 12, доколкото се отнасят за лицата и образуванията, включени в списъка в приложение V.

5. Спира се прилагането на мерките, посочени в член 19, параграф 1, букви б) и в), член 20, параграф 1, букви б) и в), член 20, параграфи 2 и 12, доколкото се отнасят за лицата и образуванията, включени в списъка в приложение VI.

Член 26a

1. Спира се прилагането на мерките, предвидени в член 1, параграф 1, букви a), б), г) и д), членове 2, 3, 3a, 3б, 3в, 3г, 3д, 4, 4a, 4б, 4в, 4г, 4д, 4е, 4ж, 4з, 4и, 4й, 5, 6, 6a, 7, 8, 8a, 9, 10, 11, 12, 13, 14, 16, 17, 18a, 18б, член 20, параграфи 7, 11, 13 и 14, членове 21 и 26б.

▼M28

Член 26б

1. Мерките, наложени с настоящото решение, не се прилагат по отношение на доставки, продажби или трансфер на изделия, материали, оборудване, стоки и технологии, нито за предоставяне на свързани с това техническа помощ, обучение, финансова помощ, инвестиции, брокерски или други услуги от страна на участващите в Съвместния всеобхватен план за действие (СВПД) държави или на държавите — членки на ООН, действащи съгласувано с тях, когато са пряко свързани със: а) преустройството на две каскади от обекта „Фордо“ за производството на стабилни изотопи; б) износа на ирански обогатен уран в количества над 300 kg в замяна на природен уран; или в) модернизирането на реактора в Арак въз основа на договорен идеен проект и впоследствие — на приетия окончателен проект за този реактор.

2. Държавите членки, които участват в дейностите, посочени в параграф 1, гарантират, че: а) всички тези дейности се предприемат в строго съответствие със СВПД; б) ще уведомяват Комитета и когато има сформирана такава в съответствие със СВПД — съвместната комисия, или другите държави членки, в зависимост от случая, десет дни предварително за тези дейности; в) в зависимост от случая, са изпълнени изискванията, посочени в точка 22, буква в) от Резолюция 2231 (2015) на СС на ООН; г) са получили и са в състояние да упражняват ефективно правото да проверят крайната употреба и местонахождението за целите на крайната употреба на всяко доставено изделие; както и д) при доставка на изделията, материалите, оборудването, стоките и технологиите, посочени в точка 22, буква д) от Резолюция 2231 (2015) на СС на ООН, те ще уведомяват и МААЕ в срок от десет дни от доставката, продажбата или трансфера.

3. Мерките, наложени с настоящото решение, не се прилагат в степента, необходима за извършване на трансферите и дейностите, предварително одобрени за всеки отделен случай от Комитета или от компетентния орган в съответната държава членка, в зависимост от случая, които са: а) пряко свързани с изпълнението на действията в ядрената област, описани в точки 15.1—15.11 от приложение V на СВПД; б) необходими за подготовката за изпълнението на СВПД; или в) определени от Комитета, когато е приложимо, като съответстващи на целите на Резолюция 2231 (2015) на СС на ООН.

Съответната държава членка информира другите държави членки за всяко одобрение.

▼M30

Член 26в

1. Пряката или непряката доставка, продажба или трансфер към или за ползване във, или в полза на Иран от граждани на държавите членки или през териториите на държавите членки, или чрез използване на плавателни съдове или въздухоплавателни средства под тяхна юрисдикция, на следните изделия, материали, оборудване, стоки и технологии, независимо дали са с произход от техните територии или не, подлежат на одобрение за всеки отделен случай от страна на Съвета за сигурност: а) всички изделия, материали, оборудване, стоки и технологии, изброени в списъка на Групата на ядрените доставчици; б) всякакви други изделия, ако държавата членка определи, че те биха могли да допринесат за дейности, свързани с преработката или обогатяването на уран или с производството на тежка вода, несъвместими със СВПД.

2. Изискването в параграф 1 от настоящия член не се прилага към доставката, продажбата или трансфера към Иран на оборудването, посочено в параграф 2, буква в), подточка 1 от приложение Б към Резолюция 2231 (2015) на Съвета за сигурност на ООН, предназначено за реактори с лека вода.

3. Държавите членки, които участват в дейностите, посочени в параграфи 1 и 2, гарантират, че: а) са спазени изискванията, в зависимост от случая, на насоките, посочени в списъка на Групата на ядрените доставчици; б) са получили и са в състояние да упражняват ефективно правото да проверят крайната употреба и местонахождението за целите на крайната употреба на всяко доставено изделие; в) уведомяват, в зависимост от случая, Съвета за сигурност в рамките на десет дни от доставката, продажбата или трансфера; и г) в случай на доставени изделия, материали, оборудване, стоки и технологии, включени в списъка на Групата на ядрените доставчици, уведомяват и МААЕ в срок от десет дни от доставката, продажбата или трансфера.

4. Изискването в параграф 1 не се отнася за доставката, продажбата или трансфера на изделия, материали, оборудване, стоки и технологии и предоставянето на всякаква свързана с това техническа помощ, обучение, финансово подпомагане, инвестиции, посредничество или други услуги, които са пряко свързани със: а) необходимото преустройство на две каскади от обекта „Фордо“ за производството на стабилни изотопи; б) износа на ирански обогатен уран в количества над 300 kg в замяна на природен уран; или в) модернизирането на реактора в Арак въз основа на договорен идеен проект и впоследствие — на приетия окончателен проект за този реактор; при условие че държавите членки гарантират, че: г) всички тези дейности се предприемат в строго съответствие със СВПД; д) уведомяват Съвета за сигурност и съвместната комисия десет дни предварително за такива дейности; е) са спазени изискванията, в зависимост от случая, на насоките, посочени в списъка на Групата на ядрените доставчици; ж) са получили и са в състояние да упражняват ефективно правото да проверят крайната употреба и местонахождението за целите на крайната употреба на всяко доставено изделие; и з) в случай на доставени изделия, материали, оборудване, стоки и технологии, включени в списъка на Групата на ядрените доставчици, уведомяват и МААЕ в срок от десет дни от доставката, продажбата или трансферите.

5. Предоставянето на техническа помощ или обучение, финансиране или финансово подпомагане, инвестиции, брокерски или други услуги, свързани с доставката, продажбата, трансфера, производството или употребата на изделията, материалите, оборудването, стоките и технологиите, посочени в параграф 1, на което и да е лице, образувание, орган в Иран или за използване в Иран подлежат на одобрение за всеки отделен случай от Съвета за сигурност.

6. Инвестициите на територии, които са под юрисдикцията на държавите членки, от страна на Иран, неговите граждани и образувания, учредени в Иран или попадащи под неговата юрисдикция, или от лица и образувания, действащи от тяхно име или по тяхно указание, или от образувания, притежавани или контролирани от тях, в каквато и да е търговска дейност, свързана с добиването на уран или производството и употребата на ядрени материали, изброени в част 1 от списъка на Групата на ядрените доставчици, подлежат на одобрение за всеки отделен случай от Съвета за сигурност.

▼M37

7. Съвместната комисия се уведомява за доставка от Иран от граждани на държавите членки или чрез използване на плавателни съдове или въздухоплавателни средства под тяхно знаме, на изделия, материали, оборудване, стоки и технологии, посочени в параграф 1, независимо дали произходът им е или не е от територията на Иран.

▼M30

8. Съответната държава членка уведомява другите държави членки за всяко одобрение, предоставено в съответствие със или за дейности, предприети съгласно настоящия член.

Член 26г

1. Пряката или непряката доставка, продажба или трансфер на, или за употреба във, или в полза на Иран от граждани на държавите членки или през териториите на държавите членки, или чрез използване на плавателни съдове или въздухоплавателни средства под тяхно знаме, на изделия, материали, оборудване, стоки и технологии, които не са обхванати от член 26в или член 26д, независимо дали са с произход от техните територии или не, които могат да допринесат за дейности, свързани с преработка или обогатяване на уран, с производство на тежка вода или други дейности, несъвместими със СВПД, подлежат на даване на разрешение от компетентните органи на изнасящата държава членка за всеки отделен случай.

Съюзът предприема необходимите мерки за определяне на съответните изделия, които да бъдат обхванати от настоящата разпоредба.

2. Изискването в параграф 1 не се прилага към доставката, продажбата или трансфера към Иран на оборудването, посочено в същия параграф, предназначено за реактори с лека вода.

▼M37

3. Държавите членки, които участват в дейностите, посочени в параграфи 1 и 2, гарантират, че са получили информация относно крайната употреба и местонахождението за целите на крайната употреба на всяко доставено изделие.

▼M30

4. Държавите членки, които участват в дейностите, посочени в параграф 2, гарантират, че ще уведомят другите държави членки в рамките на десет дни за тези дейности.

5. Изискването в параграф 1 не се отнася за доставката, продажбата или трансфера на изделия, материали, оборудване, стоки и технологии и предоставянето на всякаква свързана с това техническа помощ, обучение, финансово подпомагане, инвестиции, брокерски или други услуги, които са пряко свързани със: а) необходимото преустройство на две каскади от обекта „Фордо“ за производството на стабилни изотопи; б) износа на ирански обогатен уран в количества над 300 kg в замяна на природен уран; или в) модернизирането на реактора в Арак въз основа на договорен идеен проект и впоследствие — на приетия окончателен проект за този реактор; при условие че държавите членки гарантират, че: г) всички тези дейности се предприемат в строго съответствие със СВПД; д) уведомяват другите държави членки десет дни предварително за такива дейности; и ▼M37 е) са получили информация относно крайната употреба и местонахождението за целите на крайната употреба на всяко доставено изделие. ▼M30

6. Предоставянето на техническа помощ или обучение, финансиране или финансова помощ, инвестиции, брокерски или други услуги, свързани с доставката, продажбата, трансфера, производството или употребата на изделията, материалите, оборудването, стоките и технологиите, посочени в параграф 1, на което и да е лице, образувание, орган в Иран или за използване в Иран подлежат на даване на разрешение от компетентните органи на съответната държава членка за всеки отделен случай.

7. Инвестициите на територии, които са под юрисдикцията на държавите членки, от страна на Иран, неговите граждани и образувания, учредени в Иран или попадащи под неговата юрисдикция, или от лица и образувания, действащи от тяхно име или по тяхно указание, или от образувания, притежавани или контролирани от тях, в каквато и да е търговска дейност, свързана с технологиите, посочени в параграф 1, подлежат на даване на разрешение от компетентните органи на съответната държава членка за всеки отделен случай.

8. Доставката от Иран, от граждани на държавите членки или чрез използване на плавателни съдове или въздухоплавателни средства под тяхно знаме, на изделия, материали, оборудване, стоки и технологии, посочени в параграф 1, независимо дали произходът им е или не е от територията на Иран, подлежи на одобрение от компетентните органи на съответната държава членка за всеки отделен случай.

9. Компетентните органи на държавите членки не предоставят разрешение за доставка, продажба, трансфер или поръчка на изделия, материали, оборудване, стоки и технологии, посочени в параграф 1, ако установят, че съответната доставка, продажба, трансфер или поръчка, или предоставянето на съответната услуга, биха допринесли за дейности, несъвместими със СВПД.

10. Съответната държава членка уведомява другите държави членки за намерението си да предостави разрешение съгласно настоящия член най-малко десет дни предварително.

Член 26д

1. Забранява се пряката или непряката доставка, продажба или трансфер на, или за употреба в, или в полза на Иран от граждани на държавите членки или през териториите на държави членки, или чрез използване на плавателни съдове или въздухоплавателни средства под тяхно знаме, на изделия, материали, оборудване, стоки и технологии, съдържащи се в списъка на Режима за контрол върху ракетните технологии, или на всяко допълнително изделие, което може да допринесе за разработването на системи носители на ядрени оръжия, независимо дали са с произход от техните територии или не.

Съюзът предприема необходимите мерки за определяне на съответните изделия, които да бъдат обхванати от настоящата разпоредба.

2. Забранява се също: а) предоставянето на техническа помощ или обучение, инвестиции или брокерски услуги, свързани с изделия, материали, оборудване, стоки и технологии, посочени в параграф 1, или с предоставянето, производството, поддръжката и употребата на тези изделия, материали, оборудване, стоки и технологии, пряко или косвено, на което и да било лице, образувание или орган в Иран или за ползване в Иран; б) предоставянето на финансиране или финансова помощ, свързана с изделия и технологии, посочени в параграф 1, включително по-специално безвъзмездни средства, заеми и застраховка на експортни кредити, за каквато и да било доставка, продажба, трансфер или износ на тези изделия и технологии или за предоставянето на свързана с тях техническа помощ, обучение, услуги или помощ, пряко или косвено, на което и да било лице, образувание или орган в Иран или за ползване в Иран; в) участието, съзнателно или умишлено, в дейности, чиято цел или резултат е заобикалянето на забраните, посочени в букви а) и б); г) инвестирането на територии, които са под юрисдикцията на държавите членки, от страна на Иран, негови граждани или образувания, учредени в Иран или попадащи под неговата юрисдикция, или от лица и образувания, действащи от тяхно име или по тяхно указание, или от образувания, притежавани или контролирани от тях, в каквато и да е търговска дейност, свързана с технологиите, посочени в параграф 1.

3. Забранява се доставката от Иран, от граждани на държавите членки или чрез използване на плавателни съдове или въздухоплавателни средства под тяхно знаме, на изделия, материали, оборудване, стоки и технологии, посочени в параграф 1, независимо дали произходът им е или не е от територията на Иран.

Член 26е

1. Продажбата, доставката и трансферът на Иран на графит и сурови метали или полуготови метални изделия, като алуминий и стомана, от граждани на държавите членки или от териториите на държавите членки, или използването на плавателни съдове или въздухоплавателни средства под юрисдикцията на държавите членки, подлежат на разрешение от компетентния орган на изнасящата държава членка независимо дали са с произход от техните територии или не.

Съюзът предприема необходимите мерки за определяне на съответните изделия, които да бъдат обхванати от настоящата разпоредба.

2. Предоставянето на: а) техническа помощ или обучение и други услуги, свързани с изделията, посочени в параграф 1; б) финансиране или финансова помощ за каквато и да било доставка, продажба, или трансфер на изделията, посочени в параграф 1, или за осигуряване на свързана с тях техническа помощ и обучение също подлежат на разрешение от компетентния орган на съответната държава членка.

3. Компетентните органи на държавите членки не предоставят разрешение за доставка, продажба или трансфер на изделията, материалите, оборудването, стоките и технологиите, посочени в параграф 1, ако: а) счетат, че въпросната доставка, продажба или трансфер, или предоставянето на въпросната услуга: i) биха допринесли за дейности, свързани с преработката или обогатяването на уран, или с производството на тежка вода или други свързани с ядрената област дейности, несъвместими със СВПД; ii) биха допринесли за военната програма или програмата за балистични ракети на Иран; или iii) биха донесли пряка или косвена полза за иранската Ислямска революционна гвардия. б) договорите за доставка на такива изделия или помощ не включват подходящи гаранции по отношение на крайния потребител.

4. Съответната държава членка уведомява другите държави членки за намерението си да предостави разрешение съгласно настоящия член най-малко десет предварително.

Член 26ж

1. Продажбата, доставката и трансферът към Иран на софтуер за интеграция на промишлени производствени процеси от граждани на държавите членки или от териториите на държавите членки, или чрез използване на плавателни съдове или въздухоплавателни средства под юрисдикцията на държавите членки, подлежат на разрешение от компетентния орган на изнасящата държава членка, независимо дали софтуерът е с произход от техните територии или не.

Съюзът предприема необходимите мерки за определяне на съответните изделия, които да бъдат обхванати от настоящата разпоредба.

2. Предоставянето на: а) техническа помощ или обучение и други услуги, свързани с изделията, посочени в параграф 1; б) финансиране или финансова помощ за каквато и да било доставка, продажба, или трансфер на изделията, посочени в параграф 1, или за осигуряване на свързана с тях техническа помощ и обучение също подлежат на разрешение от компетентния орган на съответната държава членка.

3. Компетентните органи на държавите членки не предоставят разрешение за доставка, продажба или трансфер на изделията, материалите, оборудването, стоките и технологиите, посочени в параграф 1, ако: а) счетат, че въпросната доставка, продажба или трансфер, или предоставянето на въпросната услуга: i) биха допринесли за дейности, свързани с преработката или обогатяването на уран или с производството на тежка вода или други свързани с ядрената област дейности, несъвместими със СВПД; ii) биха допринесли за военната програма или програмата за балистични ракети на Иран; или iii) биха донесли пряка или косвена полза за иранската Ислямска революционна гвардия. б) договорите за доставка на такива изделия или помощ не включват подходящи гаранции по отношение на крайния потребител.

4. Съответната държава членка уведомява другите държави членки за намерението си да предостави разрешение съгласно настоящия член най-малко десет дни предварително.

▼B

Член 27

Обща позиция 2007/140/ОВППС се отменя.

Член 28

Настоящото решение влиза в сила в деня на приемането му.









ПРИЛОЖЕНИЕ I

Списък на лицата, посочени в член 19, параграф 1, буква а), и на лицата и образуванията, посочени в член 20, параграф 1, буква а)

А. Лица и образувания, участващи в дейности, свързани с ядрената програма или с балистичните ракети

Физически лица

▼M38

(1) Fereidoun Abbasi-Davani. Длъжност: високопоставен учен от Министерството на отбраната и логистиката на въоръжените сили на Иран (MODAFL) Дата на раждане: a) 1958 г., б) 1959 г. Място на раждане: Абадан, Ислямска република Иран. Друга информация: „свързан с Института по приложна физика. Работи в тясно сътрудничество с Mohsen Fakhrizadeh-Mahabadi.“

Дата на посочване от ООН: 24.3.2007 г.

▼B

(2) Dawood Agha-Jani. Длъжност: ръководител на Пилотния център за обогатяване на гориво (PFEP) — Natanz. Друга информация: лице, участващо в ядрената програма на Иран.

Дата на посочване от ООН: 23.12.2006 г.

▼M38

(3) Ali Akbar Ahmadian. Звание: вицеадмирал. Длъжност: началник на съвместния щаб на Ислямската революционна гвардия (IRGC). Дата на раждане: 1961 г. Място на раждане: Керман, Ислямска република Иран. Известен още като: Ali Akbar Ahmedian. Друга информация: променена длъжност.

Дата на посочване от ООН: 24.3.2007 г.

▼B

(4) Amir Moayyed Alai. Друга информация: участва в управлението на сглобяването и проектирането на центрофуги.

Дата на посочване от ЕС: 24.4.2007 г. (ООН: 3.3.2008 г.).

(5) Behman Asgarpour. Длъжност: оперативен ръководител (Arak). Друга информация: лице, участващо в ядрената програма на Иран.

Дата на посочване от ООН: 23.12.2006 г.

(6) Mohammad Fedai Ashiani. Друга информация: участва в производството на амониев уранил карбонат и в управлението на обогатителния комплекс в Natanz.

Дата на посочване от ЕС: 24.4.2007 г. (ООН: 3.3.2008 г.).

(7) Abbas Rezaee Ashtiani. Друга информация: високопоставен служител в службата на Организацията за атомна енергия на Иран (AEOI) по въпросите на проучването и добиването.

Дата на посочване от ООН: 3.3.2008 г.

▼M38

(8) Bahmanyar Morteza Bahmanyar. Длъжност: началник на отдел „Финанси и бюджет“ в Организацията за авиационна промишленост (AIO). Дата на раждане: 31 декември 1952 г. Гражданство: Иран. Паспорт №: a) I0005159, издаден в Иран, б) 10005159, издаден в Иран.

Дата на посочване от ООН: 23.12.2006 г.

▼B

(9) Haleh Bakhtiar. Друга информация: участва в производството на магнезий с концентрация 99,9 %.

Дата на посочване от ЕС: 24.4.2007 г. (ООН: 3.3.2008 г.).

(10) Morteza Behzad. Друга информация: участва в производството на съставни части за центрофуги.

Дата на посочване от ЕС: 24.4.2007 г. (ООН: 3.3.2008 г.).

▼M38

(11) Ahmad Vahid Dastjerdi. Длъжност: ръководител на Организацията за авиационна промишленост (AIO). Дата на раждане: 15 януари 1954 г. Паспорт №: А0002987, издаден в Иран. Друга информация: изпълнявал длъжността заместник-министър на отбраната.

Дата на посочване от ООН: 23.12.2006 г.

(12) Ahmad Derakhshandeh. Длъжност: председател и изпълнителен директор на Bank Sepah, която осигурява подкрепа за AIO и нейните дъщерни структури, включително SHIG и SBIG, посочени в Резолюция 1737 (2006). Дата на раждане: 11 август 1956 г. Адрес: 33 Hormozan Building, Pirozan St., Sharaj Ghods, Техеран, Ислямска република Иран.

Дата на посочване от ООН: 24.3.2007 г.

(13) Mohammad Eslami. Звание: доктор. Друга информация: ръководител на Института за обучение и научни изследвания в отбранителните индустрии. Известен още като: Mohammad Islami; Mohamed Islami; Mohammed Islami. Друга информация: изпълнявал длъжността заместник-министър на отбраната от 2012 г. до 2013 г.

Дата на посочване от ООН: 3.3.2008 г.

(14) Reza-Gholi Esmaeli. Длъжност: началник на отдел „Търговия и международни отношения“, Организация за авиационна промишленост (AIO). Дата на раждане: 3 април 1961 г. Известен още като: Reza-Gholi Ismaili. Паспорт №: A0002302, издаден в Ислямска република Иран.

Дата на посочване от ООН: 23.12.2006 г.

(15) Mohsen Fakhrizadeh-Mahabadi. Високопоставен учен в MODAFL и бивш ръководител на Научноизследователския център по физика (PHRC). Паспорт №: a) A0009228 (непотвърден (вероятно ирански), б) 4229533 (непотвърден (вероятно ирански). Друга информация: Международната агенция за атомна енергия (МААЕ) е помолила с него да се проведе разговор за дейността на PHRC за периода, през който той го е оглавявал, което е било отказано от Иран.

Дата на посочване от ООН: 24.3.2007 г.

(16) Mohammad Hejazi. Звание: бригаден генерал. Длъжност: командващ съпротивителните сили Bassij. Дата на раждане: 1959 г. Място на раждане: Исфахан, Ислямска република Иран. Известен още като: Mohammed Hijazi.

Дата на посочване от ООН: 24.3.2007 г.

(17) Mohsen Hojati. Длъжност: ръководител на Fajr Industrial Group, посочена в Резолюция 1737 (2006) за ролята си в програмата за балистични ракети. Дата на раждане: 28 септември 1955 г. Паспорт №: G4506013, издаден в Ислямска република Иран.

Дата на посочване от ООН: 24.3.2007 г.

▼B

(18) Seyyed Hussein Hosseini. Друга информация: длъжностно лице на AEOI, участващо в проекта за проучвателен реактор с тежка вода в Arak.

Дата на посочване от ЕС: 24.4.2007 г. (ООН: 3.3.2008 г.).

(19) M. Javad Karimi Sabet. Друга информация: ръководител на Novin Energy Company, посочена в Резолюция 1747 (2007).

Дата на посочване от ЕС: 24.4.2007 г. (ООН: 3.3.2008 г.).

▼M38

(20) Mehrdada Akhlaghi Ketabachi. Длъжност: ръководител на Shahid Bagheri Industrial Group (SBIG), посочена в Резолюция 1737 (2006) за ролята си в програмата за балистични ракети. Дата на раждане: 10 септември 1958 г. Паспорт №: A0030940, издаден в Ислямска република Иран.

Дата на посочване от ООН: 24.3.2007 г.

▼B

(21) Ali Hajinia Leilabadi. Длъжност: генерален директор на Mesbah Energy Company. Друга информация: лице, участващо в ядрената програма на Иран.

Дата на посочване от ООН: 23.12.2006 г.

▼M38

(22) Naser Maleki. Длъжност: ръководител на Shahid Hemmat Industrial Group (SHIG), посочена в Резолюция 1737 (2006) за ролята си в иранската програма за балистични ракети. Дата на раждане: 1960 г. Паспорт №: A0003039, издаден в Ислямска република Иран. Национален идентификационен номер: Ислямска република Иран 0035-11785, издаден в Ислямска република Иран. Друга информация: Naser Maleki е също служител на MODAFL, който ръководи работата по програмата за балистични ракети Shahab-3. Shahab-3 е използваната в момента от Иран балистична ракета с далечен обсег.

Дата на посочване от ООН: 24.3.2007 г.

▼B

(23) Hamid-Reza Mohajerani. Друга информация: участва в управлението на производството в Завода за преработка на уран (UCF) в Esfahan.

Дата на посочване от ЕС: 24.4.2007 г. (ООН: 3.3.2008 г.).

(24) Jafar Mohammadi. Длъжност: технически съветник на Организацията за атомна енергия на Иран (AEOI) (отговаря за управление на производството на клапи за центрофуги). Друга информация: лице, участващо в ядрената програма на Иран.

Дата на посочване от ООН: 23.12.2006 г.

(25) Ehsan Monajemi. Длъжност: ръководител на строителен проект, Natanz. Друга информация: лице, участващо в ядрената програма на Иран.

Дата на посочване от ООН: 23.12.2006 г.

▼M38

(26) Mohammad Reza Naqdi. Звание: бригаден генерал. Дата на раждане: а) 11 февруари 1949 г., б) 11 февруари 1952 г., в) 11 февруари 1953 г., г) 11 февруари 1961 г. Място на раждане: a) Najaf, Ирак, б) Техеран, Ислямска република Иран. Друга информация: бивш заместник-началник на Генералния щаб на въоръжените сили по въпросите на логистиката и индустриалните научни изследвания. Началник на държавния щаб за борба с контрабандата, участва в усилията за заобикаляне на санкциите, наложени с резолюции 1737 (2006) и 1747 (2007) на СС на ООН.

Дата на посочване от ООН: 3.3.2008 г.

▼B

(27) Houshang Nobari. Друга информация: участва в управлението на обогатителния комплекс в Natanz.

Дата на посочване от ЕС: 24.4.2007 г. (ООН: 3.3.2008 г.).

▼M38

(28) Mohammad Mehdi Nejad Nouri. Звание: генерал-лейтенант. Длъжност: ректор на Университета за отбранителни технологии Malek Ashtar. Друга информация: Химическият факултет на Университета за отбранителни технологии Ashtar е свързан с MODALF и е извършвал експерименти с берилий. Заместник-министър на науката, научните изследвания и технологиите.

Дата на посочване от ООН: 23.12.2006 г.

▼B

(29) Mohammad Qannadi. Длъжност: вицепрезидент по научноизследователската и развойна дейност на Организацията за атомна енергия на Иран (AEOI). Друга информация: лице, участващо в ядрената програма на Иран.

Дата на посочване от ООН: 23.12.2006 г.

(30) Amir Rahimi. Длъжност: ръководител на Ядрения научноизследователски и производствен център в Esfahan. Друга информация: Ядреният научноизследователски и производствен център в Esfahan е структура на Дружеството за производство и доставка на ядрено гориво на Организацията за атомна енергия на Иран (AEOI), която участва в дейности по обогатяване.

Дата на посочване от ООН: 24.3.2007 г.

(31) Javad Rahiqi: Длъжност: ръководител на Центъра за ядрени технологии в Esfahan към Организацията за атомна енергия на Иран (AEOI) (Допълнителна информация: дата на раждане: 24 април 1954 г.; място на раждане: Marshad).

Дата на посочване от ООН: 9.6.2010 г. (ЕС: 24.4.2007 г.).

(32) Abbas Rashidi. Друга информация: участва в работата по обогатяване в Natanz.

Дата на посочване от ЕС: 24.4.2007 г. (ООН: 3.3.2008 г.).

▼M38

(33) Morteza Rezaie. Звание: бригаден генерал. Длъжност: заместник-командващ Ислямската революционна гвардия. Дата на раждане: 1956 г. Известен още като: Mortaza Rezaie; Mortaza Rezai; Morteza Rezai.

Дата на посочване от ООН: 24.3.2007 г.

(34) Morteza Safari. Звание: контраадмирал. Длъжност: командващ военноморските сили на Ислямската революционна гвардия. Известен още като: Mortaza Safari; Morteza Saferi; Murtaza Saferi; Murtaza Safari.

Дата на посочване от ООН: 24.3.2007 г.

(35) Yahya Rahim Safavi. Звание: генерал-майор. Длъжност: командващ Ислямската революционна гвардия (Pasdaran). Дата на раждане: 1952 г. Място на раждане: Исфахан, Ислямска република Иран. Известен още като: Yahya Raheem Safavi.

Дата на посочване от ООН: 23.12.2006 г.

▼B

(36) Seyed Jaber Safdari. Друга информация: ръководител на обогатителния завод в Natanz.

Дата на посочване от ООН: 24.3.2007 г.

▼M38

(37) Hosein Salimi. Звание: генерал. Длъжност: командващ военновъздушните сили, Ислямска революционна гвардия (Pasdaran). Известен още като: Husain Salimi; Hosain Salimi; Hussain Salimi; Hosein Saleemi; Husain Saleemi; Hosain Saleemi; Hussain Saleemi; Hossein Salimi; Hossein Saleemi. Паспорт №: D08531177, издаден в Ислямска република Иран.

Дата на посочване от ООН: 23.12.2006 г.

(38) Qasem Soleimani. Звание: бригаден генерал. Длъжност: командващ силите Qods. Дата на раждане: 11 март 1957 г. Място на раждане: Qom, Ислямска република Иран. Известен още като: Qasim Soleimani; Qasem Sulaimani; Qasim Sulaimani; Qasim Sulaymani; Qasem Sulaymani; Kasim Soleimani; Kasim Sulaimani; Kasim Sulaymani; Haj Qasem; Haji Qassem; Sarder Soleimani. Паспорт №: 008827, издаден в Иран. Друга информация: повишен в чин генерал-майор, като запазва длъжността си на командващ силите Qods.

Дата на посочване от ООН: 24.3.2007 г.

▼B

(39) Ghasem Soleymani. Друга информация: директор на дейностите по добиване на уран в уранова мина „Saghand“.

Дата на посочване от ООН: 3.3.2008 г.

▼M38

(40) Mohammad Reza Zahedi. Звание: бригаден генерал. Длъжност: командващ сухопътните сили на Ислямската революционна гвардия. Дата на раждане: 1944 г. Място на раждане: Исфахан, Ислямска република Иран. Известен още като: Mohammad Reza Zahidi; Mohammad Raza Zahedi.

Дата на посочване от ООН: 24.3.2007 г.

(41) Mohammad Baqer Zolqadr. Длъжност: генерал, офицер от Ислямската революционна гвардия, заместник-министър на вътрешните работи по сигурността. Известен още като: Mohammad Bakr Zolqadr; Mohammad Bakr Zolkadr; Mohammad Baqer Zolqadir; Mohammad Baqer Zolqader.

Дата на посочване от ООН: 24.3.2007 г.

(42) Azim Aghajani. Длъжност: член на силите Qods на IRGC, който действа под ръководството на командващия силите Qods генерал-майор Qasem Soleimani, посочен от Съвета за сигурност на ООН в Резолюция 1747 (2007). Известен още като: Azim Adhajani; Azim Agha-Jani. гражданство: Ислямска република Иран. Паспорт №: a) 6620505, издаден в Ислямска република Иран, б) 9003213, издаден в Ислямска република Иран. Друга информация: улеснявал е извършването на действия в нарушение на точка 5 от Резолюция 1747 (2007), в която се забранява износът на оръжия и свързани с тях материали от Иран.

Дата на посочване от ООН: 18.4.2012 г.

(43) Ali Akbar Tabatabaei. Длъжност: член на силите Qods на IRGC, който действа под ръководството на командващия силите Qods генерал-майор Qasem Soleimani, посочен от Съвета за сигурност на ООН в Резолюция 1747 (2007). Дата на раждане: 1967 г. Известен още като: a) Sayed Akbar Tahmaesebi; Syed Akber Tahmaesebi, б) Ali Akber Tabatabaei; Ali Akber Tahmaesebi; Ali Akbar Tahmaesebi. гражданство: Ислямска република Иран. Паспорт №: a) 9003213, издаден в Иран / неизвестен, б) 6620505, издаден в Иран / неизвестен. Друга информация: улеснявал е извършването на действия в нарушение на точка 5 от Резолюция 1747 (2007), в която се забранява износът на оръжия и свързани с тях материали от Иран.

Дата на посочване от ООН: 18.4.2012 г.

▼B

Образувания

(1) Abzar Boresh Kaveh Co. (друго наименование: BK Co.). Друга информация: участва в производството на съставни части за центрофуги.

Дата на посочване от ООН: 3.3.2008 г.

(2) Amin Industrial Complex: Amin Industrial Complex е правило опити да разработи температурни регулатори, които могат да бъдат използвани в областта на ядрените изследвания и оперативните/производствените съоръжения. Amin Industrial Complex се притежава или контролира от Организацията на отбранителните индустрии (DIO), която е посочена в Резолюция 1737 (2006), или действа от нейно име.

Адрес: P.O. Box 91735-549, Mashad, Iran; Amin Industrial Estate, Khalage Rd., Seyedi District, Mashad, Iran; Kaveh Complex, Khalaj Rd., Seyedi St., Mashad, Iran.

Друго наименование: Amin Industrial Compound и Amin Industrial Company.

Дата на посочване от ООН: 9.6.2010 г.

▼M38

(3) Ammunition and Metallurgy Industries Group (AMIG). Изв. още като: Ammunition Industries Group. Друга информация: а) AMIG контролира 7th of Tir, образувание, посочено в Резолюция 1737 (2006) за ролята му в програмата за центрофуги на Иран. AMIG от своя страна е собственост и се контролира от DIO, посочена в Резолюция 1737 (2006).

Дата на посочване от ООН: 24.3.2007 г.

▼B

(4) Armament Industries Group: Armament Industries Group (AIG) произвежда и осигурява поддръжката различни малки оръжия и леки въоръжения, включително големокалибрени и среднокалибрени оръжия и свързана с тях технология. AIG провежда по-голяма част от своята дейност по доставка чрез Hadid Industries Complex.

Адрес: Sepah Islam Road, Karaj Special Road Km 10, Iran; Pasdaran Ave., P.O. Box 19585/777, Tehran, Iran.

Дата на посочване от ЕС: 24.4.2007 г. (ООН: 9.6.2010 г.).

(5) Организация за атомна енергия на Иран (AEOI). Друга информация: участва в ядрената програма на Иран.

Дата на посочване от ООН: 23.12.2006 г.

(6) Bank Sepah и Bank Sepah International. Друга информация: Bank Sepah осигурява подкрепа за Организацията за авиационна промишленост (AIO) и нейните дъщерни дружества, включително Shahid Hemmat Industrial Group (SHIG) и Shahid Bagheri Industrial Group (SBIG).

Дата на посочване от ООН: 24.3.2007 г.

(7) Barzagani Tejarat Tavanmad Saccal companies. Друга информация: a) дъщерно дружество на Saccal System companies, б) това дружество направи опит да закупи чувствителни стоки за образувание, посочено в Резолюция 1737 (2006).

Дата на посочване от ООН: 3.3.2008 г.

▼M38

(8) Cruise Missile Industry Group. Изв. още като: Naval Defense Missile Industry Group. Друга информация: производство и усъвършенстване на крилати ракети. Отговаря за морски ракети, включително крилати ракети.

Дата на посочване от ООН: 3.3.2008 г.

(9) Организация на отбранителните индустрии (DIO). Друга информация: обединяващо образувание, контролирано от MODAFL, някои от подчинените структури на което са участвали в производството на съставни части за програмата за центрофуги и в ракетната програма.

Дата на посочване от ООН: 23.12.2006 г.

▼B

(10) Център за отбранителни технологии и научни изследвания: Центърът за отбранителни технологии и научни изследвания (DTSRC) се притежава или контролира от Министерството на отбраната и логистиката на въоръжените сили на Иран (MODAFL), което ръководи научноизследователската и развойна дейност, производството, поддръжката, износа и доставките в областта на отбраната на Иран, или действа от негово име.

Адрес: Pasdaran Ave, PO Box 19585/777, Tehran, Iran.

Дата на посочване от ЕС: 24.4.2007 г. (ООН: 9.6.2010 г.).

(11) Doostan International Company: Doostan International Company (DICO) доставя елементи за програмата на Иран за балистични ракети.

Дата на посочване от ООН: 9.6.2010 г.

(12) Electro Sanam Company (друго наименование: a) E. S. Co., б) E. X. Co.). Друга информация: дружество фантом на AIO, участващо в програмата за балистични ракети.

Дата на посочване от ООН: 3.3.2008 г.

(13) Ядрен научноизследователски и производствен център в Esfahan (NFRPC) и Център за ядрени технологии в Esfahan (ENTC). Друга информация: те са структури на Дружеството за производство и доставка на ядрено гориво на Организацията за атомна енергия на Иран (AEOI).

Дата на посочване от ООН: 24.3.2007 г.

(14) Ettehad Technical Group. Друга информация: дружество фантом на AIO, участващо в програмата за балистични ракети.

Дата на посочване от ООН: 3.3.2008 г.

▼M38

(15) Fajr Industrial Group. Друга информация: а) завод за производство на уреди, б) образувание, подчинено на AIO.

Дата на посочване от ООН: 23.12.2006 г.

▼B

(16) Farasakht Industries: Farasakht Industries се притежава или контролира, или действа от името на Iran Aircraft Manufacturing Company, което от своя страна се притежава или контролира от MODAFL.

Адрес: P.O. Box 83145-311, Kilometer 28, Esfahan-Tehran Freeway, Shahin Shahr, Esfahan, Iran.

Дата на посочване от ООН: 9.6.2010 г.

(17) Farayand Technique. Друга информация: а) участва в ядрената програма на Иран (програма за центрофуги), б) фигурира в докладите на МААЕ.

Дата на посочване от ООН: 23.12.2006 г.

(18) First East Export Bank, P.L.C.: First East Export Bank, PLC се притежава или контролира от Bank Mellat, или действа от нейно име. През последните седем години Bank Mellat е съдействала за извършването на транзакции на стойност стотици милиони долари за ирански ядрени, ракетни и отбранителни образувания.

Адрес: Unit Level 10 (B1), Main Office Tower, Financial Park Labuan, Jalan Merdeka, 87000 WP Labuan, Malaysia; Регистрационен номер: LL06889 (Малайзия).

Дата на посочване от ООН: 9.6.2010 г.

(19) Industrial Factories of Precision (IFP) Machinery (друго наименование: Instrumentation Factories Plant). Друга информация: използван от Организацията за авиационна промишленост (AIO) при някои опити за придобиване.

Дата на посочване от ООН: 3.3.2008 г.

(20) Jabber Ibn Hayan. Друга информация: лаборатория на AEOI, участваща в дейности, свързани с ядрения горивен цикъл.

Дата на посочване от ООН: 3.3.2008 г. (ЕС: 24.4.2007 г.).

(21) Joza Industrial Co. Друга информация: дружество фантом на AIO, участващо в програмата за балистични ракети.

Дата на посочване от ООН: 3.3.2008 г.

▼M38

(22) Kala-Electric. Изв. още като: Kalaye Electric. Друга информация: доставчик за пилотния център за обогатяване на гориво (PFEP) в Natanz.

Дата на посочване от ООН: 23.12.2006 г.

▼B

(23) Ядрен научноизследователски център в Karaj. Друга информация: структура на научноизследователския отдел на Организа